**Încă un an!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Încă un An!

M-am topit, în focul dragostei fierbinţi,

Încă un an, şi-am renăscut la libertate

Cu credinţă-n viaţa cea fără de moarte

Doamne-n harul mare, şi-n făgăduinţi

Care-n suflet puse, mi-au sădit dorinţi

Din lumina crucii-n Jertfa-Ţi revărsate!

Ele, mi-au trezit în minte dorul arzător

De-a urca pe scara îngerilor pân’la cer,

De-a gusta-n trăire-al dragostei mister

Prin Fiul Tău Doamne, veşnic Salvator,

Care a trecut prin moarte, fiind biruitor,

Ca în Jertfa-I sfântă, pe veci să nu pier!

M-am topit, în focul dragostei purtate,

Încă un an, şi-am învăţat din noua viaţă

Ce frum'seţi se nasc în orice dimineaţă

Când prin multele îndurări sunt arătate

Binecuvântările prin har ce sunt turnate,

Pentru-a dispersa din cale, nori şi ceaţă.

Tot mai luminoasă, mi-este-a vieţii cale

Când privesc atent, la Jertfa de la Calvar

Care-a deschis lumii, poarta cea de har

Înălţându-Ţi Doamne imnuri de-Osanale

Pentru viaţa scumpă-n cântări triumfale,

Strălucind din Golgota, - lumii veşnic Far!